Belgias forsvar
Store norske leksikon,Samfunn,Forsvar og sikkerhet,Forsvar i verden
Belgia er medlem av NATO, og er en av de opprinnelige landene i organisasjonen. Alminnelig verneplikt ble avskaffet i 1995. Sstyrketallet for de belgiske væpnede styrker er omkring 26 550 aktivt personell, og en reserve på omkring 5100 personell (2018, IISS).
Hær, marine og flyvåpen er ikke lenger egne våpengrener, men komponenter i en felles styrke.Styrketallet for landkomponenten er 9750 personell, og tyngre materiell inkluderer 19 stormpanservogner og 78 pansrede personellkjøretøy (2018).Sjøkomponenten har en personellstyrke på omkring 1450, med en flåte som inkluderte to fregatter av Karel Doorman-klassen (3300 tonn), to patruljefartøy, fem minesveipere og tre logistikk- og hjelpefartøy.Luftkomponten har en personellstyrke på omkring 5700. Materiell inkluderte 58 F-16 jagerfly, 18 Alpha Jet trenings- og lette angrepsfly, 32 SF-260 treningsfly, 16 transportfly, 27 helikoptre og tolv tunge droner. Operasjoner i utlandet Belgia deltok og i NATO-operasjoner i Afghanistan (Operation Resolute Support) med 78 personell, og i Nordsjøen (SNMCMG1) med en minesveiper. Belgia hadde i 2018 også styrker utplassert i Litauen i forbindelse med NATO-operasjoner, disse bestod av 100 personell (Enhanced Forward Presence) og fire F-16 jagerfly (Baltic Air Policing).I tillegg deltok Belgia i 2018 blant annet i FN-operasjonen i Mali (MINUSMA) med 130 personell og et transportfly, og i EU-operasjonen i Mali (EUTM) med henholdsvis 20 personell. Les mer i Store norske leksikon Belgias historie Belgia Litteratur The International Institute of Strategic Studies (IISS) (2019). The Military Balance 2019, kap. 4, Europa, s. 89-91.